ลักษณะการประกอบธุรกิจ

1.  ประวัติความเป็นมาในระยะเวลา 5 ปี

2547 บริษัทได้ปรับโครงสร้างกลุ่มเพื่อให้เกิดความชัดเจนในการดำเนินงาน
รวมทั้งการประหยัดค่าใช้จ่ายและเพิ่มประสิทธิภาพการบริหารงานภายใน
และได้แปรสภาพเป็นบริษัทมหาชนจำกัด และเปลี่ยนชื่อจาก “บริษัท ไดสตาร์ไดเร็ค จำกัด” เป็น
“บริษัท ดี อี แคปปิตอล จํากัด (มหาชน)”

17 กันยายน 2547 บริษัทได้เข้าจดทะเบียนเป็นหลักทรัพย์ในตลาดหลักทรัพย์แห่งประเทศไทย
ภายใต้ชื่อ บริษัท ดี อี แคปปิตอล จํากัด (มหาชน) โดยใช้ชื่อย่อหลักทรัพย์ “DE”

2548 ขยายธุรกิจขายและให้เช่าซื้อรถยนต์ ส่วนใหญ่เป็นรถรับจ้างสาธารณะ (รถแท็กซี่)

2549 บริษัทเริ่มชลอการปล่อยสินเชื่อใหม่ เนื่องจากภาวการณ์ชะลอตัวในสินค้าเครื่องใช้ไฟฟ้า
และราคาน้ำมันที่ปรับตัวสูงขึ้นอย่างต่อเนื่อง
ประกอบกับค่าใช้จ่ายในการดำเนินงานสูงขึ้นอันเนื่องจากต้นทุนในการตรวจสอบคุณภาพของลูกหนี้และการติดตามหนี้ที่เพิ่มขึ้น

21 กุมภาพันธ์ 2550 บริษัท ไมด้า แอสเซ็ท จำกัด (มหาชน) (MIDA)
ได้เข้ามาเป็นผู้ถือหุ้นใหญ่ในสัดส่วนร้อยละ 12.95 และเข้ามาบริหาร
ได้มีนโยบายหยุดการให้สินเชื่อเช่าซื้อเครื่องใช้ไฟฟ้า และรถรับจ้างสาธารณะ
เนื่องจากพิจารณาแล้วไม่คุ้มค่าใช้จ่ายในการดำเนินการ
บริษัทจะติดตามเก็บเงินจากพอร์ตลูกหนี้เดิมเท่านั้น โดยอาศัยความร่วมมือระหว่างเครือข่ายของ
MIDA
ซึ่งจะทำให้บริษัทมีเงินสดเหลือและจะสามารถนำไปลงทุนในธุรกิจที่เห็นว่ามีศักยภาพในการลงทุนเพื่อจะพัฒนาเป็นธุรกิจหลักของบริษัทต่อไป

  บริษัทได้ทำสัญญาว่าจ้างบริหารกับบริษัท ไมด้า ลีซซิ่ง จำกัด (มหาชน)
  เพื่อติดตามและบริหารหนี้พอร์ตเช่าซื้อรถยนต์ทั้งหมด

  บริษัทได้ทำสัญญาจัดเก็บค่าสินค้าและค่าเช่าซื้อกับ MIDA
  ในการบริหารจัดเก็บหนี้เครื่องใช้ไฟฟ้าบางส่วนของบริษัท
  ส่วนที่คงเหลือบริษัททำหน้าที่ติดตามเก็บหนี้จากลูกหนี้เอง

22 มีนาคม 2550 บริษัทได้ลงทุนในบริษัท เจ.อาร์.ดีล จำกัด (ปัจจุบันเปลี่ยนชื่อเป็น บริษัท อควา
คอร์เปอเรชั่น จำกัด (มหาชน)) (AQUA) ในสัดส่วนการลงทุนร้อยละ 50 ของทุนจดทะเบียน 300
ล้านบาท โดยการซื้อหุ้นสามัญเพิ่มทุนของ AQUA จำนวน 1.5 ล้านหุ้น ราคาหุ้นละ 100 บาท
มูลค่าเงินลงทุน 150 ล้านบาท ซึ่ง AQUA ประกอบธุรกิจให้บริการเช่าพื้นที่ติดตั้งป้ายโฆษณา
จัดหาพื้นที่, รับจ้างผลิตและติดตั้งงานโฆษณาประเภทต่าง ๆ โดยเน้นสื่อโฆษณาภายนอกที่อยู่อาศัย
และสื่อโฆษณาที่ทำรายได้หลักให้กับ AQUA คือสื่อโฆษณาประเภทบิลบอร์ด (Billboard)

20 เมษายน 2550 ที่ประชุมสามัญผู้ถือหุ้นประจำปี
ได้มีมติให้ออกและเสนอขายใบสำคัญที่จะซื้อหุ้นสามัญของบริษัท รุ่นที่ 1 จำนวนไม่เกิน
264,000,000 หน่วย ให้แก่ผู้ถือหุ้นเดิมของบริษัทในสัดส่วน 2 หุ้นเดิม ต่อ 1
หน่วยใบสำคัญแสดงสิทธิ โดยไม่คิดมูลค่า โดยใบสำคัญแสดงสิทธิ 1 หน่วย
สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1.00 บาท และมีกำหนดการใช้สิทธิในทุกวันที่
30 ของเดือนมีนาคม มิถุนายน กันยายน และธันวาคมของแต่ละปี ตลอดอายุของใบสำคัญแสดงสิทธิ
2 ปี และวันใช้สิทธิครั้งสุดท้ายคือวันที่ 20 มกราคม 2553

ก.ค. , ก.ย. 2550 สัดส่วนการถือหุ้นของบริษัทในบริษัท เจ.อาร์.ดีล จำกัด
(ปัจจุบันเปลี่ยนชื่อเป็น บริษัท อควา คอร์เปอเรชั่น จำกัด (มหาชน)) (AQUA) ลดลงเหลือ
44.22% สืบเนื่องจากการเพิ่มทุนจาก 300 ล้านบาทเป็น 316 ล้านบาท และเป็น 339.2 ล้านบาท
(ตามลำดับ)
ทั้งนี้บริษัทได้สละสิทธิเนื่องจากเป็นการเพิ่มทุนให้กับเจ้าของกรรมสิทธิโครงป้ายโฆษณาที่ AQUA
ต้องการซื้อเข้าเป็นสินทรัพย์ของAQUA โดยแบ่งเป็นหุ้นสามัญ 3,392,000 หุ้น มูลค่าที่ตราไว้หุ้นละ
100 บาท

16 มกราคม 2551 บริษัทได้ขายหุ้นบริษัท เจ.อาร์.ดีล จำกัด (ปัจจุบันเปลี่ยนชื่อเป็น บริษัท อควา
คอร์เปอเรชั่น จำกัด (มหาชน)) (AQUA)ให้กับบริษัท ไมด้า แอสเซ็ท จำกัด(มหาชน) จำนวน
189,400 หุ้น ในราคาหุ้นละ 105.59 บาท เป็นจำนวนเงิน 19.99 ล้านบาท และได้ซื้อหุ้นAQUA
จากผู้ถือหุ้นเดิมในไตรมาส 3, 4 ปี 2551 เพิ่มขึ้นรวม 190,000 หุ้น ปัจจุบันบริษัทถือหุ้นในAQUA
คิดเป็นสัดส่วนร้อยละ 44.24

8 กุมภาพันธ์ 2551 บริษัทลงทุนในบริษัท ไอ เอ็ม ซี ซี จำกัด (ปัจจุบันเปลี่ยนชื่อเป็น บริษัท ไอ
เอ็ม ซี ซี คอร์ป จำกัด (มหาชน))(IMCC)
ซึ่งประกอบธุรกิจหลักในการนำเข้าและจำหน่ายรถไฟฟ้าเอนกประสงค์ รถจักรยานยนต์สี่ล้อ (เอทีวี)
อะไหล่และอื่นๆ จำนวน 150,000 หุ้น หรือคิดเป็นสัดส่วนร้อยละ 4.73 ของทุนจดทะเบียน 317
ล้านบาท ซึ่งแบ่งเป็นหุ้นสามัญ 3,170,000 หุ้น มูลค่าที่ตราไว้หุ้นละ 100 บาท

10 มิถุนายน 2551 ที่ประชุมวิสามัญผู้ถือหุ้นครั้งที่ 1/2551
ได้มีมติอนุมัติให้บริษัทได้เปลี่ยนชื่อจากเดิม “บริษัท ดี อี แคปปตอล จํากัด (มหาชน)” เป็น “
บริษัท ซันไชน์ คอร์เปอเรชั่น จำกัด (มหาชน)” โดยใช้ชื่อย่อ “SSE”
และเปลี่ยนแปลงมูลค่าหุ้นที่ตราไว้จากเดิมหุ้นละ 1.00 บาท เป็นหุ้นละ 0.10 บาท
ส่งผลให้จำนวนหุ้นสามัญของบริษัทเพิ่มขึ้นจาก 792 ล้านหุ้น เป็น 7,920 ล้านหุ้น
และได้จดทะเบียนเมื่อวันที่ 12 มิถุนายน 2551

ตุลาคม 2551 บริษัทและบริษัทย่อยได้ซื้อหุ้นสามัญบริษัท เจนเนอรัล เอนจิเนียริ่ง จำกัด (มหาชน)
“GEN” ซึ่งเป็นบริษัทที่ประกอบธุรกิจผลิตวัสดุก่อสร้าง จำนวน 99,672,400 หุ้น คิดเป็นร้อยละ
19.29 ของทุนจดทะเบียนที่ชำระแล้ว ส่งผลให้ GEN มีสถานะเป็นบริษัทร่วม

6 พฤษภาคม 2552 ได้จดทะเบียนจัดตั้งบริษัท สไมล์ คัฟเฟ่ จำกัด(SMK) ด้วยทุนจดทะเบียน 30
ล้านบาท แบ่งเป็นหุ้นสามัญ 300,000 หุ้น มูลค่าที่ตราไว้หุ้นละ 100 บาท ทุนชำระแล้ว 22.20
ล้านบาท โดยบริษัทลงทุนในสัดส่วนร้อยละ 80 หรือ 240,000 หุ้น ร่วมกับผู้บริหารของ SMK
ในสัดส่วนที่เหลือร้อยละ 20 ดำเนินธุรกิจผลิตและจำหน่ายกาแฟคั่วบด ส่งผลให้ SMK
มีสถานะเป็นบริษัทย่อย

27 มิถุนายน 2552 ที่ประชุมสามัญผู้ถือหุ้น ประจำปี 2552
ได้มีมติอนุมัติให้เปลี่ยนแปลงมูลค่าหุ้นที่ตราไว้จากเดิมหุ้นละ 0.10 บาท เป็นหุ้นละ 1.00 บาท
ส่งผลให้จำนวนหุ้นสามัญลดลงจาก 7,920 ล้านหุ้น เป็น 792 ล้านหุ้น

31 ธันวาคม 2552 บริษัทและบริษัทย่อยได้มีการขายหุ้นสามัญบริษัท เจนเนอรัล เอนจิเนียริ่ง จำกัด
(มหาชน) “GEN” บางส่วนในช่วงระหว่างเดือนมิถุนายน - ธันวาคม 2552
ทำให้สัดส่วนการถือหุ้นคงเหลือคิดเป็นร้อยละ 15.77 หรือ 148,071,700 หุ้น จากทุนที่ชำระแล้ว
939,119,199 บาท

2 มีนาคม 2553 บริษัทได้มีการลงทุนในบริษัท ออร่า ดรีม จำกัด (ซึ่งประกอบธุรกิจโรงแรม 209
ห้อง และเซอร์วิส อพาร์ทเมนท์ 88 ห้อง) จำนวน 4.95 ล้านหุ้น ในราคาหุ้นละ 10 บาท
ซึ่งบริษัทได้ชำระค่าหุ้นแล้วจำนวน 29.9 ล้านบาท
ยังเหลือส่วนที่ต้องชำระให้เต็มมูลค่าที่ตราไว้อีกจำนวน 19.6 ล้านบาท

เมษายน 2553 บริษัทและบริษัทย่อยได้ลงทุนเพื่อซื้อหุ้นสามัญเพิ่มทุนใหม่ของบริษัท ปาร์คกิ้ง
แมนเนจเม้นท์ จำกัด
(ซึ่งประกอบธุรกิจให้บริการจัดการระบบจัดเก็บเงินในที่จอดรถยนต์และจักรยานยนต์
และให้บริการด้านดูแลรักษาความปลอดภัย ในสนามบินสุวรรณภูมิ) จำนวน 700,000 หุ้นๆ ละ 100
บาท รวม 70 ล้านบาท ณ วันที่ 31 ธันวาคม 2553 มีเงินล่วงหน้าค่าหุ้นจองคงเหลือจำนวน 54.7
ล้านบาท

27 เมษายน 2553 ที่ประชุมสามัญผู้ถือหุ้น ประจำปี 2553
ได้มีมติอนุมัติลดทุนจดทะเบียนของบริษัทลง 118,590,218 บาท หรือจากเดิม 792 ล้านบาท เหลือ
673,409,782 บาท เพื่อให้สอดคล้องกับทุนจดทะเบียนที่ชำระแล้ว

2 สิงหาคม 2553 บริษัทขายหุ้นสามัญบริษัท สไมล์ คัฟเฟ่ จำกัด จำนวน 183,000 หุ้น
ในราคาหุ้นละ 31.246 บาท คงเหลือการถือหุ้นจำนวน 56,997 หุ้น คิดเป็นร้อยละ 19
ของทุนจดทะเบียน

9 สิงหาคม 2553 ที่ประชุมวิสามัญผู้ถือหุ้นครั้งที่ 1/2553 ได้มีมติ

-   อนุมัติให้เปลี่ยนชื่อจากเดิม “บริษัท ซันไชน์ คอร์เปอเรชั่น จำกัด (มหาชน)” เป็น “บริษัท พี
    พลัส พี จำกัด (มหาชน)” โดยใช้ชื่อย่อ “PLUS” และได้จดทะเบียนเมื่อวันที่ 27 สิงหาคม
    2553

-   อนุมัติให้เข้าซื้อหุ้นบริษัท โรงพิมพ์ตะวันออก จำกัด (มหาชน) “EPCO”
    ซึ่งเป็นบริษัทจดทะเบียนในตลาดหลักทรัพย์ ในสัดส่วนไม่เกินร้อยละ 39.75
    ของทุนจดทะเบียนที่ชำระแล้ว หรือไม่เกิน 204.85 ล้านหุ้น ในราคาหุ้นละ 1.94 บาท
    คิดเป็นมูลค่ารวม 397.41 ล้านบาท โดยจะซื้อหุ้นจากผู้ถือหุ้นรายใหญ่ 2 ราย คือ (1) บริษัท
    เอส แพ็ค แอนด์ พริ้นท์ จำกัด (มหาชน) “SPACK” จำนวน 128.54 ล้านหุ้น คิดเป็นมูลค่า
    249.37 ล้านบาท (2) Asia Special Situations MT1 Limited โดย Somers
    (U.K.) Limited จำนวน 76.31 ล้านหุ้น คิดเป็นมูลค่า 148.04 ล้านบาท

  และการเข้าซื้อหุ้นในครั้งนี้ ทำให้บริษัทและบริษัทย่อยถือหุ้นในบริษัทจดทะเบียนเกินร้อยละ 25
  ซึ่งบริษัทและบริษัทย่อยจำเป็นต้องจัดทำคำเสนอซื้อหุ้นทั้งหมดของ EPCO ตามกฎเกณฑ์ของ กลต.
  ทั้งนี้หุ้นทั้งหมดของ EPCO เท่ากับ 474,177,401 หุ้น (ไม่รวมหุ้นซื้อคืนจำนวน 41,232,800
  หุ้น)

30 กันยายน 2553 ในช่วงระหว่างเดือนพ.ค. – ส.ค. 53
บริษัทและบริษัทย่อยได้มีการขายหุ้นสามัญบริษัท เจนเนอรัล เอนจิเนียริ่ง จำกัด (มหาชน) “GEN”
ทั้งหมดทำให้บริษัทไม่ได้ถือหุ้นใน GEN แล้ว

22 ธันวาคม 2553 ที่ประชุมวิสามัญผู้ถือหุ้นของบริษัท ครั้งที่ 2/2553
มีมติอนุมัติลดทุนจดทะเบียนของบริษัท อควา คอร์เปอเรชั่น จำกัด (มหาชน) จำนวน 85.8
ล้านบาท หรือจากเดิม 425 ล้านบาท ลดลงเหลือ 339.2 ล้านบาท เท่ากับทุนที่ชำระแล้ว

2.2 ภาพรวมการประกอบธุรกิจ

ธุรกิจขายเช่าซื้อ

บริษัทดำเนินธุรกิจขายเช่าซื้อสินค้ายี่ห้อ “ไดสตาร์” ประเภทเครื่องใช้ไฟฟ้าภายในบ้าน
เครื่องใช้สำนักงาน รถจักรยานยนต์ และอื่นๆ
พร้อมบริการก่อนและหลังการขายถึงบ้านให้แก่กลุ่มลูกค้ารายย่อยระดับกลาง-ล่างที่อาศัยอยู่นอกเขตเทศบาลในจังหวัดต่างๆ
ทั่วประเทศ โดยบริษัท มีรูปแบบการขายเช่าซื้อ 2 วิธี คือ

1. การขายเช่าซื้อผ่านสาขาของบริษัท : บริษัท
ดำเนินการขายเช่าซื้อให้แก่ลูกค้ารายย่อยโดยพนักงานของบริษัท

2. การขายเช่าซื้อผ่านตัวแทนขายเช่าซื้อ : บริษัท
ดำเนินการขายเช่าซื้อให้แก่ตัวแทนขายเช่าซื้อ(ตัวแทนฯ)
ในราคาที่ถูกกว่าและระยะเวลาการผ่อนชำระที่สั้นกว่าการขายเช่าซื้อโดยตรงให้แก่ลูกค้ารายย่อย
ซึ่งตัวแทนฯ
เหล่านี้จะนำสินค้าดังกล่าวไปจำหน่ายต่อทั้งในรูปแบบเงินสดและขายเช่าซื้อให้แก่กลุ่มลูกค้าของตัวแทนรายนั้นฯ
ต่อไป

ในขั้นตอนการขายเช่าซื้อผลิตภัณฑ์นั้น บริษัทจะซื้อสินค้าจากผู้ผลิต คือ บริษัท ไดสตาร์ อิเลคทริก
คอร์เปอเรชั่น จำกัด (มหาชน) เพื่อนำมาขายเช่าซื้อให้แก่ผู้บริโภคและตัวแทนฯ
ด้วยนโยบายการขายเช่าซื้อแบบการเข้าถึงตัวลูกค้า

กรณีขายผ่านสาขานั้น บริษัท จะนำสินค้าและบริการจากสาขาไปขายให้ลูกค้ายังที่พักอาศัย
ซึ่งบริการรวมถึง บริการแลกสินค้าเก่าเพื่อชำระเงินดาวน์สินค้าเช่าซื้อใหม่
บริการส่งสินค้าพร้อมติดตั้ง บริการรับชำระเงินดาวน์และค่างวดเช่าซื้อ บริการซ่อมสินค้า
สำหรับตัวแทนนั้น บริษัท
พิจารณาให้เช่าซื้อในราคาและเทอมการผ่อนชำระที่พิเศษกว่าลูกค้าเช่าซื้อปกติ
เนื่องจากมียอดการซื้อสินค้าต่อเดือนที่ค่อนข้างสูงและสม่ำเสมอ อีกทั้งบริษัทให้บริการการจัดส่งสินค้า
ณ ที่ทำการของตัวแทนฯ รวมทั้งรับประกันและซ่อมแซมสินค้าเหมือนลูกค้าเช่าซื้อรายย่อยทั่วไป

ในปี 2549 การดำเนินธุรกิจทางด้านเช่าซื้อเครื่องใช้ไฟฟ้าของบริษัทลดลงอย่างมาก
เนื่องมาจากภาวการณ์ชะลอตัวของตลาดเครื่องใช้ไฟฟ้า
รวมทั้งการประสบปัญหาการปรับราคาจำหน่ายลดลงของเครื่องใช้ไฟฟ้าแต่ในขณะเดียวกันบริษัท
ต้องมีค่าใช้จ่ายในการดำเนินงานสูงขึ้น
อันสืบเนื่องจากราคาน้ำมันที่ปรับขึ้นอย่างต่อเนื่องและคุณภาพของลูกหนี้ บริษัท
จึงมีนโยบายชะลอตัวในธุรกิจเครื่องใช้ไฟฟ้าจนถึงเดือนธันวาคม 2549 บริษัท
แทบจะหยุดธุรกิจด้านนี้แล้ว

ในส่วนของรถแท็กซี่ บริษัทได้หยุดปล่อยสินเชื่อการให้เช่าซื้อรถยนต์ตั้งแต่วันที่ 21 กุมภาพันธ์ 2550
เนื่องจากพอร์ตรถแท็กซี่ของบริษัท ปัจจุบันมีมูลค่าน้อย
ไม่คุ้มต่อค่าใช้จ่ายในการดำเนินการซึ่งการปล่อยสินเชื่อเกี่ยวกับรถยนต์หรือรถแท็กซี่นั้น
ต้องใช้เงินทุนที่ค่อนข้างสูงซึ่งหากพอร์ตสินเชื่อไม่ใหญ่พอ จะไม่คุ้มต่อค่าใช้จ่าย โดยทางบริษัท
จะเก็บเงินจากพอร์ตลูกหนี้เดิมเท่านั้น
บริษัทจะมีเงินสดจากการเก็บเงินของลูกหนี้ซึ่งจะสามารถลงทุนในธุรกิจอื่นได้
โดยอาศัยความร่วมมือระหว่างเครือข่ายของบริษัท ไมด้า แอสเซ็ท จำกัด (มหาชน)
กับของบริษัทเอง ซึ่งหากการเก็บหนี้เสร็จสิ้น
บริษัทจะมีรายได้เพียงเงินปันผลรับจากธุรกิจที่บริษัทลงทุนเท่านั้น

ธุรกิจการลงทุนและการพัฒนา สรรหาธุรกิจหลัก

1.  บริษัท อควา คอร์เปอเรชั่น จำกัด(มหาชน) (“AQUA”)

ในเดือนมีนาคม 2550 บริษัทได้ลงทุนในบริษัท เจ.อาร์.ดีล จำกัด (ปัจจุบันเปลี่ยนชื่อเป็น บริษัท
อควา คอร์เปอเรชั่น จำกัด (มหาชน)) ในสัดส่วนร้อยละ 50 โดยการซื้อหุ้นสามัญเพิ่มทุนของ
AQUA จำนวน 1.5 ล้านหุ้น ราคาหุ้นละ 100 บาท มูลค่าเงินลงทุน 150 ล้านบาท โดยมีนายยุวพล
พรประทานเวช และนางจริยา นักสอน ซึ่งเป็นกลุ่มผู้ถือหุ้นเดิมของ AQUA ถือหุ้นใน AQUA
อีกร้อยละ 50 นายยุวพล พรประทานเวช และนางจริยา นักสอน เป็นผู้ก่อตั้งบริษัท เจ.อาร์.ดีล
จำกัด ในเดือนธันวาคม 2543
และมีความรู้ความสามารถและมีประสบการณ์ในธุรกิจสื่อป้ายโฆษณาเป็นเวลานาน ทั้งนี้ บริษัท
เจ.อาร์.ดีล จำกัด จดทะเบียนเมื่อวันที่ 6 ธันวาคม 2543 ด้วยทุนจดทะเบียนเริ่มต้น 1 ล้านบาท
โดยมีวัตถุประสงคเพื่อประกอบธุรกิจใหบริการเช่าพื้นที่และรับจ้างผลิตสื่อปายโฆษณาและบันเทิง
โดยมุงเนนงานโฆษณาที่ใชสื่อปายโฆษณาภายนอกที่อยูอาศัย (Out of Home Media)
ซึ่งสินคาหลักของบริษัทคือสื่อปายโฆษณาประเภท Billboard

ณ วันที่ 23 กรกฎาคม 2550 AQUA จดทะเบียนเพิ่มทุนจำนวน 16 ล้านบาท จากเดิม 300
ล้านบาท เป็น 316 ล้านบาท และผู้ถือหุ้นเดิม คือ กลุ่มนายยุวพล พรประทานเวช
และบริษัทได้สละสิทธิ เนื่องจากได้นำหุ้นสามัญจำนวน 160,000 หุ้นๆละ 100 บาท
ขายให้กับนายอธิปัตย์ เนียมอำพัน และนำเงินที่ได้จากการเพิ่มทุนจำนวน 16 ล้านบาท
เพื่อชำระค่าซื้อทรัพย์สินประเภทโครงป้ายโฆษณา และสิทธิการเช่าที่ดินในราคา 16 ล้านบาท
รวมทั้งนายอธิปัตย์ เนียมอำพัน เป็นบุคคลที่มีประสบการณ์ทางด้านสื่อโฆษณา

ต่อมา ณ วันที่ 28 กันยายน 2550 บริษัท จดทะเบียนเพิ่มทุนอีกจำนวน 23.20 ล้านบาท จากเดิม
316 ล้านบาท เป็น 339.20 ล้านบาท ทำให้สัดส่วนการถือหุ้นของบริษัทใน AQUA
ลดลงเหลือร้อยละ 44.22 เนื่องจากผู้ถือหุ้นเดิม คือ กลุ่มนายยุวพล พรประทานเวช, นายอธิปัตย์
เนียมอำพัน และบริษัท ได้สละสิทธิและนำหุ้นสามัญ จำนวน 232,000 หุ้น ๆ ละ 100 บาท
ขายให้กับ นายชัยรัตน์ ศรีวิริยานนท์ จำนวน 200,000 หุ้น และนายกมลพรรธน์ เมฆวรวุฒิ จำนวน
32,000 หุ้น โดยทั้ง 2 ท่านนี้เป็นเจ้าของกรรมสิทธิ์ร่วมในโครงป้ายโฆษณา ซึ่งมีรายได้อยู่แล้ว
รวมจำนวน 18 โครง ทั้งนี้ราคาซื้อขายกรรมสิทธิ์ร่วมดังกล่าวได้ตกลงกันในราคา 23.2 ล้านบาท
ซึ่งเป็นราคาทุนเดียวกับที่ซื้อจากกลุ่มผู้ถือหุ้นเดิม

และเมื่อวันที่ 16 มกราคม 2551 บริษัทได้ขายหุ้น AQUA ให้กับบริษัท ไมด้า แอสเซ็ท จำกัด
(มหาชน) จำนวน 189,400 หุ้น ในราคาหุ้นละ 105.59 บาท เป็นจำนวนเงิน 19.99 ล้านบาท
และได้ซื้อหุ้น AQUA จากผู้ถือหุ้นเดิมในไตรมาส 3, 4 ปี 2551 เพิ่มขึ้นรวม 190,000 หุ้น
ปัจจุบันบริษัทถือหุ้นใน AQUA คิดเป็นสัดส่วนร้อยละ 44.24

ที่ผ่านมา AQUA ได้มีการขยายธุรกิจอย่างต่อเนื่อง
โดยขยายธุรกิจครอบคลุมไปถึงธุรกิจสื่อโฆษณาทางโทรทัศน์
และธุรกิจการโฆษณาประชาสัมพันธ์การตลาด ปัจจุบันมีบริษัทย่อยรวม 3 แห่ง คือ

-   บริษัท อควา พอยท์ จำกัด ประกอบธุรกิจให้บริการสื่อโฆษณาภายในอาคาร และป้ายขนาดเล็ก

-   บริษัท แอ็ด โซไซตี้ จำกัด ประกอบธุรกิจให้บริการสื่อโฆษณากลางแจ้ง
    (ปัจจุบันยังไม่ได้ดำเนินการ)

-   บริษัท อควา มีเดีย 360 จำกัด (เดิมชื่อ บริษัท อควา เทเลวิชั่น จำกัด )

  ประกอบธุรกิจผลิตรายการโทรทัศน์ และขายเวลาโฆษณาทางโทรทัศน์

กลุ่ม AQUA มีผลประกอบการที่เติบโตขึ้นอย่างต่อเนื่อง รายได้รวมระหว่างปี 2551– 2553 มีมูลค่า
278.66 ล้านบาท, 401.55 ล้านบาท และ 495.41 ล้านบาท ตามลำดับ ด้วยศักยภาพของ AQUA
ซึ่งมีการเติบโตอย่างต่อเนื่องและมีความพร้อมในการระดมทุนได้ด้วยตนเอง AQUA
จึงมีแผนที่จะนำบริษัทเข้าจดทะเบียนในตลาดหลักทรัพย์แห่งประเทศไทย

บริษัท เจ.อาร์.ดีล จำกัด ได้ดำเนินการแปรสภาพเป็นบริษัทมหาชนจำกัด พร้อมทั้งเปลี่ยนชื่อเป็น
บริษัท อควา คอร์เปอเรชั่น จำกัด (มหาชน) เมื่อวันที่ 1 มิถุนายน 2552
และอยู่ระหว่างเตรียมตัวเพื่อขออนุญาตเสนอขายหุ้นจากสำนักงานคณะกรรมการ ก.ล.ต.
และนำหุ้นของบริษัทเข้าจดทะเบียนใน ต.ล.ท
ซึ่งปัจจุบันอยู่ระหว่างการพิจารณาแนวทางที่เหมาะสมที่จะดำเนินการเกี่ยวกับเรื่องดังกล่าวต่อไป

2.  บริษัท ไอ เอ็ม ซี ซี คอร์ป จำกัด (มหาชน))(IMCC)

เมื่อเดือนกุมภาพันธ์ 2551 บริษัทได้ลงทุนระยะยาวในบริษัท ไอ เอ็ม ซี ซี จำกัด
(ปัจจุบันเปลี่ยนชื่อเป็น บริษัท ไอ เอ็ม ซี ซี คอร์ป จำกัด (มหาชน))
ซึ่งประกอบธุรกิจหลักในการนำเข้าและจำหน่ายรถไฟฟ้าเอนกประสงค์ รถจักรยานยนต์สี่ล้อ (เอทีวี)
อะไหล่และอื่นๆ ซึ่งมีทุนจดทะเบียน 425 ล้านบาท และทุนชำระแล้ว 317 ล้านบาท
โดยการซื้อหุ้นสามัญจำนวน 15 ล้านหุ้น ในราคาหุ้นละ 2.50 บาท มูลค่าเงินลงทุน 37.5 ล้านบาท
คิดเป็นสัดส่วนการลงทุนร้อยละ 4.73 ของทุนชำระแล้ว
ปัจจุบันอยู่ระหว่างเตรียมตัวเพื่อขออนุญาตเสนอขายหุ้นจากสำนักงานคณะกรรมการ ก.ล.ต.
และนำหุ้นของบริษัทเข้าจดทะเบียนใน ต.ล.ท

3.  บริษัท ออร่า ดรีม จำกัด

เมื่อเดือนมีนาคม 2553 บริษัทได้ลงทุนระยะยาวใน บริษัท ออร่า ดรีม จำกัด
ซึ่งประกอบธุรกิจโรงแรม 209 ห้อง และเซอร์วิส อพาร์ทเมนท์ 88 ห้องในจังหวัดนครปฐม
มีทุนจดทะเบียน 500 ล้านบาท มูลค่าที่ตราไว้หุ้นละ 10 บาท
โดยการซื้อหุ้นสามัญจากผู้ถือหุ้นเดิมในราคาพาร์ คิดเป็นหุ้นสามัญ 50,000 หุ้น
บริษัทได้ชำระเต็มมูลค่าแล้ว และหุ้นสามัญ 4.9 ล้านหุ้น ชำระแล้วหุ้นละ 6 บาท
คิดเป็นมูลค่าเงินลงทุน 29.9 ล้านบาท หรือคิดเป็นสัดส่วนการถือหุ้นร้อยละ 9.90
ของทุนจดทะเบียน

4.  บริษัท โรงพิมพ์ตะวันออก จำกัด (มหาชน) (EPCO)

เมื่อเดือนมิถุนายน 2553 บริษัทได้ลงทุนระยะยาวในบริษัท โรงพิมพ์ตะวันออก จำกัด (มหาชน)
ซึ่งดำเนินธุรกิจโรงพิมพ์ในลักษณะครบวงจรโดยให้บริการตั้งแต่วางแผนการผลิตจนกระทั่งเข้าเล่มเป็นสิ่งพิมพ์สำเร็จรูป
มีทุนจดทะเบียนและชำระแล้ว 515,410,201 บาท เป็นหุ้นสามัญ 515,410,201 หุ้น มูลค่าหุ้นละ
1 บาท โดยปัจจุบันบริษัทและบริษัทย่อยถือหุ้นในสัดส่วน 174,551,734 หุ้น คิดเป็นร้อยละ 36.82
ของหุ้นที่มีสิทธิออกเสียง 474,177,401 หุ้น คิดเป็นเงินลงทุน 338.63 ล้านบาท
ปัจจุบันบริษัทและบริษัทย่อย จำเป็นต้องจัดทำคำเสนอซื้อหุ้นทั้งหมดของ EPCO ตามกฎเกณฑ์ของ
กลต. ทั้งนี้หุ้นทั้งหมดของ EPCO เท่ากับ 474,177,401 หุ้น (ไม่รวมหุ้นซื้อคืนจำนวน
41,232,800 หุ้น)

ปัจจุบัน บริษัทมีบริษัทย่อยรวมทั้งหมด 3 บริษัท โดยมีโครงสร้างการถือหุ้นของกิจการเป็นดังนี้

[]

2.3 โครงสร้างรายได้ของบริษัทและบริษัทย่อย

รายได้หลักของบริษัทและบริษัทย่อย แบ่งออกเป็น 3 ประเภท คือ (1) รายได้จากการขาย (2)
รายได้ดอกผลเช่าซื้อ และ (3) รายได้จากการให้บริการเช่าพื้นที่ติดตั้งป้ายโฆษณา จัดหาพื้นที่
รับจ้างผลิต ติดตั้งงานโฆษณาประเภทต่าง ๆ ผลิตรายการโทรทัศน์ และขายเวลาโฆษณา
โดยมีรายละเอียดของรายได้ดังนี้

+------------------------+-------+------+-------+------+------+------+
| ประเภทรายได้            | 2551  |      | 2552  |      | 2553 |      |
+========================+=======+======+=======+======+======+======+
|                        | ลบ.   | %    | ลบ.   | %    | ลบ.  | %    |
+------------------------+-------+------+-------+------+------+------+
| 1. รายได้จากการขาย :    |       |      |       |      |      |      |
+------------------------+-------+------+-------+------+------+------+
| - กาแฟคั่วบด             | -     | -    | 6.76  | 1.48 | 5.24 | 1.01 |
+------------------------+-------+------+-------+------+------+------+
| รวม                    | -     | -    | 6.76  | 1.48 | 5.24 | 1.01 |
+------------------------+-------+------+-------+------+------+------+
| 2. รายได้จากการบริการ :  |       |      |       |      |      |      |
+------------------------+-------+------+-------+------+------+------+
| - รายได้ค่าโฆษณา         | 2     | 6    | 2     | 5    | 27   | 5    |
|                        | 07.03 | 5.20 | 29.90 | 0.36 | 2.68 | 2.52 |
+------------------------+-------+------+-------+------+------+------+
| - รายได้ค่าจ้างทำของ      | 61.45 | 1    | 83.31 | 1    | 6    | 1    |
|                        |       | 9.35 |       | 8.25 | 9.11 | 3.31 |
+------------------------+-------+------+-------+------+------+------+
| -                      | -     | -    | 81.70 | 1    | 12   | 2    |
| รา                     |       |      |       | 7.90 | 5.45 | 4.16 |
| ยการโทรทัศน์และเวลาโฆษณา |       |      |       |      |      |      |
+------------------------+-------+------+-------+------+------+------+
| รวม                    | 2     | 8    | 3     | 8    | 46   | 8    |
|                        | 68.48 | 4.55 | 94.91 | 6.51 | 7.24 | 9.99 |
+------------------------+-------+------+-------+------+------+------+
| 3. รายได้ดอกผลเช่าซื้อ :   |       |      |       |      |      |      |
+------------------------+-------+------+-------+------+------+------+
| - เครื่องใช้ไฟฟ้า          | 0.24  | 0.08 | 0.20  | 0.04 | 1.68 | 0.32 |
+------------------------+-------+------+-------+------+------+------+
| - โทรศัพท์               | 0.10  | 0.03 | -     | -    | 1.24 | 0.24 |
+------------------------+-------+------+-------+------+------+------+
| - รถยนต์                | 14.86 | 4.68 | 9.21  | 2.02 | 7.42 | 0.66 |
+------------------------+-------+------+-------+------+------+------+
| รวม                    | 15.20 | 4.79 | 9.41  | 2.06 | 6.34 | 1.22 |
+------------------------+-------+------+-------+------+------+------+
| 4. รายได้อื่น :           |       |      |       |      |      |      |
+------------------------+-------+------+-------+------+------+------+
| - หนี้สูญรับคืน             | 9.38  | 2.95 | 7.36  | 1.61 | 7.10 | 1.37 |
+------------------------+-------+------+-------+------+------+------+
| -                      | 1.64  | 0.52 | 0.31  | 0.07 | 8.11 | 1.56 |
| กำไรจากการจำหน่ายอุปกรณ์  |       |      |       |      |      |      |
+------------------------+-------+------+-------+------+------+------+
| - อื่นๆ                  | 22.83 | 7.19 | 37.78 | 8.28 | 2    | 4.86 |
|                        |       |      |       |      | 5.24 |      |
+------------------------+-------+------+-------+------+------+------+
| รวม                    | 33.85 | 1    | 45.45 | 9.96 | 4    | 7.79 |
|                        |       | 0.66 |       |      | 0.45 |      |
+------------------------+-------+------+-------+------+------+------+
| รวมรายได้               | 3     | 10   | 4     | 10   | 51   | 10   |
|                        | 17.54 | 0.00 | 56.53 | 0.00 | 9.27 | 0.00 |
+------------------------+-------+------+-------+------+------+------+

2.4 เป้าหมายการดำเนินธุรกิจ

ในปี 2554 บริษัทอยู่ระหว่างการพิจารณาธุรกิจใหม่เพื่อลงทุนและเป็นธุรกิจหลักของบริษัท
ซึ่งบริษัทอยู่ระหว่างการศึกษาการควบรวมกับธุรกิจที่บริษัทได้ลงทุนไว้ก่อนหน้านี้
เพื่อให้เกิดความแข็งแกร่งทั้งทางด้านธุรกิจ และฐานะการเงิน
โดยมีเป้าหมายเพื่อสร้างมูลค่าเพิ่มให้แก่ผู้ลงทุน รวมทั้งประสานประโยชน์ให้แก่
ผู้มีส่วนได้เสียทุกฝ่าย ทั้งลูกหนี้ เจ้าหนี้ ลูกค้า ตัวแทนจำหน่าย ผู้บริหาร พนักงาน และผู้ลงทุน